Lostger
Er yezhoniezh e vez implijet an termen lostger (saoz: suffix) evit komz eus ur morfem stag implijet evel kenger staget ouzh diwezh ur morfem pennañ, anvet ar wrizienn, da skouer:

 bras > brasder
 kan- > kanañ

Bez e c'hellont bezañ berniet ivez a-wezhoù an eil war-lerc'h egile hag implijet war un dro gant rakgerioù, da skouer:

 gall > galleg > gallekaat > dic'hallekaat
 
Perzh pennañ ar yezhoù daspegel eo ar fed ma vez berniet gante meur a genger an eil war-lerc'h egile, en o zouez lostgerioù, da skouer

Meur a lostger ren-ouzh-renk
 Turkeg
 göz « lagad »
 gözlük « lunedoù »
 gözlükçü « un den a werzh lunedoù »
 gözlükçülük « gwerzhañ lunedoù »
 gözlükçülükte « gwerzherezh lunedoù »
 
Koulz steroniel ha kevreadurezhel a c'hell bezañ arc'hwel ul lost ger:

 Arc'hwel kevreadurezhel

Bez' e c'hell ul lostger kaout un arc'hwel kevreadurezhel pa dalvez evit deveradurezh ur ger all, da skouer:

Kemmañ rummad yezhadurel
 Brezhoneg
 sklaer (anv-gwan) > sklaerder

Merkañ an niver)
 Brezhoneg
 paotr > paotred

Displegadur ar verboù
 Brezhoneg
 kan- > kanan, kanez...

Displegadur an anvioù
 Finneg
 talo (nominativel) > talossa (inesivel)
 « ti » > « en (un) ti »

 Arc'hwel steroniel

Diouzh an tu all avat e c'hell ul lostger kaout un arc'hwel steroniel pa dalvez evit kemmañ ster ur ger, da skouer:

Kemm steroniel
 Saozneg
 red « ruz » (anv-gwan) > reddish « damruz » 

Evit a sell ouzh implij ar c'hengerioù e brezhoneg e talvez al lostgerioù evit kas da benn kemmoù kevreadurezhel peurliesañ keit ha ma talvez ar rakgerioù evit kas da benn kemmoù steroniel, keñveriit:

Brezhoneg
Kenger kevreadurezhel: lostger
 klev- > klevet

Kenger steroniel: rakger
 klev- > heklev

Lostgerioù brezhonek 
Setu amañ ul listenn eus ar lostgerioù brezhonek, gant pennadoù diwar-benn pep hini.

Gwelit ivez 
 Kenger

Kengerioù

fr:Affixe#Place des affixes
nn:Affiks#Suffiks